
DOLOŽKA ZLUČITEĽNOSTI
návrhu zákona s právom Európskej únie 


1. Navrhovateľ zákona: Národný bezpečnostný úrad
2. Názov návrhu zákona: Návrh zákona o kybernetickej bezpečnosti produktov s digitálnymi prvkami a o zmene a doplnení niektorých zákonov (zákon o kybernetickej odolnosti)
3. Predmet návrhu zákona je upravený v práve Európskej únie:

a) v primárnom práve 

· čl. 33 a 114 Zmluvy o fungovaní Európskej únie (Ú. v. ES C 202, 7.6.2016);

b) v sekundárnom práve 

· Nariadenie Európskeho parlamentu a Rady (EÚ) 2019/1020 z 20. júna 2019 o dohľade nad trhom a súlade výrobkov a o zmene smernice 2004/42/ES a nariadení (ES) č. 765/2008 a (EÚ) č. 305/2011 (Ú. v. EÚ L 169, 25.6.2019) v platnom znení  
gestorom právneho aktu je Ministerstvo hospodárstva Slovenskej republiky, Úrad pre normalizáciu, metrológiu a skúšobníctvo Slovenskej republiky a Národný bezpečnostný úrad;
· Nariadenie Európskeho parlamentu a Rady (EÚ) 2024/1689 z 13. júna 2024, ktorým sa stanovujú harmonizované pravidlá v oblasti umelej inteligencie a ktorým sa menia nariadenia (ES) č. 300/2008, (EÚ) č. 167/2013, (EÚ) č. 168/2013, (EÚ) 2018/858, (EÚ) 2018/1139 a (EÚ) 2019/2144 a smernice 2014/90/EÚ, (EÚ) 2016/797 a (EÚ) 2020/1828 (akt o umelej inteligencii)(Ú. v. EÚ L, 2024/1689, 12.7.2024) v platnom znení
gestorom právneho aktu je Ministerstvo investícií, regionálneho rozvoja a informatizácie Slovenskej republiky, Ministerstvo hospodárstva Slovenskej republiky, Úrad pre normalizáciu, metrológiu a skúšobníctvo Slovenskej republiky a Národný bezpečnostný úrad;
· Nariadenie Európskeho parlamentu a Rady (EÚ) 2024/2847 z 23. októbra 2024 o horizontálnych požiadavkách kybernetickej bezpečnosti pre produkty s digitálnymi prvkami a o zmene nariadení (EÚ) č. 168/2013 a (EÚ) 2019/1020 a smernice (EÚ) 2020/1828 (akt o kybernetickej odolnosti) (Ú. v. EÚ L, 2024/2847, 20.11.2024) v platnom znení
gestorom právneho aktu je Národný bezpečnostný úrad a Úrad pre normalizáciu, metrológiu a skúšobníctvo Slovenskej republiky;
· Delegované nariadenie Komisie (EÚ) 2025/1535 z 29. júla 2025, ktorým sa dopĺňa nariadenie Európskeho parlamentu a Rady (EÚ) 2024/2847, pokiaľ ide o vylúčenie z uplatňovania uvedeného nariadenia na určité produkty s digitálnymi prvkami, na ktoré sa vzťahuje nariadenie Európskeho parlamentu a Rady (EÚ) č. 168/2013 (Ú. v. EÚ L, 2025/1535, 29.10.2025)
gestorom právneho aktu je Ministerstvo dopravy Slovenskej republiky a Národný bezpečnostný úrad.

c) 	v judikatúre Súdneho dvora Európskej únie

· Nie je upravený.

4. Záväzky Slovenskej republiky vo vzťahu k Európskej únii: 

a)	lehota na implementáciu nariadenia alebo rozhodnutia 

· nariadenie (EÚ) 2024/2847 sa uplatňuje od 11. decembra 2027 okrem článku 14, ktorý sa uplatňuje od 11. septembra 2026 a kapitoly IV (články 35 až 51), ktorá sa uplatňuje od 11. júna 2026.

b)	informácia o začatí konania v rámci „EÚ Pilot“ alebo o začatí postupu Európskej komisie, alebo o konaní Súdneho dvora Európskej únie proti Slovenskej republike podľa čl. 258 a 260 Zmluvy o fungovaní Európskej únie v jej platnom znení, spolu s uvedením konkrétnych vytýkaných nedostatkov a požiadaviek na zabezpečenie nápravy so zreteľom na nariadenie Európskeho parlamentu a Rady (ES) č. 1049/2001 z 30. mája 2001 o prístupe verejnosti k dokumentom Európskeho parlamentu, Rady a Komisie 
	
· nebolo začaté konanie proti Slovenskej republike

[bookmark: _GoBack]c)	informácia o právnych predpisoch, v ktorých sú uvádzané právne akty Európskej únie už prebraté spolu s uvedením rozsahu tohto prebratia 

· bezpredmetné 
5. Návrh zákona je zlučiteľný s právom Európskej únie:

· úplne

